b'\n_START_ARTICLE_\nSaesee Tiin\n_START_PARAGRAPH_\nSaesee Tiin on T\xc3\xa4htien sodan maailmassa esiintyv\xc3\xa4 kuvitteellinen hahmo. H\xc3\xa4n on jedineuvoston j\xc3\xa4sen Galaktisessa tasavallassa ennen Imperiumin nousua. Elokuvissa hahmoa esitt\xc3\xa4\xc3\xa4 Khan Bonfils. Saesee Tiin on iktotchi-rotuinen. H\xc3\xa4nell\xc3\xa4 on lajilleen tyypilliset sarvet ja sitke\xc3\xa4 nahka, joka suojaa Iktotchonin rajuilta tuulilta. Saeseella on erinomainen telepaattinen mieli._NEWLINE_Saesee Tiin on yksi niist\xc3\xa4 26 jedist\xc3\xa4, jotka selvi\xc3\xa4v\xc3\xa4t Geonosiksen taistelusta. Kun Anakin Skywalker saa tiet\xc3\xa4\xc3\xa4, ett\xc3\xa4 Palpatine on sith-lordi, Mace Windu aikoo pid\xc3\xa4tt\xc3\xa4\xc3\xa4 h\xc3\xa4net. H\xc3\xa4n ottaa mukaansa Saesee Tiinin lis\xc3\xa4ksi Kit Fiston ja Agen Kolarin. He saapuvat valosapelit esill\xc3\xa4 Palpatinen ty\xc3\xb6huoneeseen, jossa t\xc3\xa4m\xc3\xa4 esitt\xc3\xa4\xc3\xa4 syyt\xc3\xb6nt\xc3\xa4 ja pyyt\xc3\xa4\xc3\xa4 Saeseeta lukemaan h\xc3\xa4nen mielens\xc3\xa4. Kun Saesee suostuu ja laskee valosapelinsa ter\xc3\xa4\xc3\xa4 valmiina ajatustenlukuun, Palpatine heitt\xc3\xa4\xc3\xa4 valosapelinsa kohti Saeseeta ja katkaisee t\xc3\xa4m\xc3\xa4n p\xc3\xa4\xc3\xa4n.'